Public procurement notice: Contract Award Notice
Published: 2025-10-01
Buyer: Veikkaus Oy
Country: FI
Region: FI1B1
Contract type: Supplies
Procedure: Open procedure
CPV classification: 48000000 | 72250000: System and support services
Estimated value: 250000 EUR
Award criteria: price

Technical requirements: Hankintaan sovelletaan julkisia hankintoja koskevaa lainsäädäntöä.

ALIHANKINTA
Hankinnan toteuttamisessa voi käyttää alihankintaa. Sopimus tehdään sen toimittajan
(yrityksen) kanssa, jonka nimissä tarjous on tehty. Kyseinen toimittaja on vastuussa
kaikista sopimuksen mukaisista velvoitteista myös silloin, kun se käyttää alihankkijoita.

Alihankintasuhteisiin liittyvät ehdot on esitetty tarjouspyynnön liitteenä olevissa
sopimusehdoissa. Alihankkijat on nimettävä tarjouksessa.

MUIDEN TAHOJEN VOIMAVAROIHIN VETOAMINEN, eli nk. voimavara-alihankinta tai
voimavarayksikkö.

Tarjoaja tai ryhmittymä voi käyttää hankinnan toteuttamiseen muiden yritysten voimavaroja. Tällaisia voimavaroja voivat olla esimerkiksi:

1) alihankkija referenssit hankinnan kohteena olevien palveluiden toimittamisesta edellyttäen, että kyseinen alihankkija nimetään ja se
tulee tosiasiallisesti myös osallistumaan hankinnan toteuttamiseen; 
2) alihankkijan palveluksessa olevan henkilöstön ammatillinen pätevyys edellyttäen, että henkilöt tosiasiallisesti osallistuvat hankinnan toteuttamiseen; tai 
3) alihankkijan taloudelliseen tilanteeseen ja rahoitukselliseen asemaan liittyvät voimavarat.

TARJOUKSEN JÄTTÄMINEN RYHMITTYMÄNÄ
Toimittajat saavat tehdä tarjouksia tai ilmoittautua ehdokkaaksi ryhmittymänä.
Ryhmittymillä tarkoitetaan toimittajien yhteistyötä hankintasopimuksen saamiseksi.
Ryhmittymän kaikki jäsenet vastaavat ryhmittymän sopimusvelvoitteista
yhteisvastuullisesti. Ryhmittymä voi olla esimerkiksi tilapäinen yhteenliittymä.

Hankintayksikkö voi vaatia kirjallisen selvityksen ryhmittymän jäsenten välisistä
sitoomuksista. Myös ryhmittymä voi käyttää yllä kuvattua voimavara-alihankintaa.
Tarjoajien tulee huomioida kilpailulain säännökset kilpailijoiden välisestä yhteistyöstä.
Kielletyn kilpailunrajoituksen tunnusmerkistö voi täyttyä, mikäli kapasiteetiltaan suuret kilpailevat yritykset tekevät yhteistarjouksen tilanteessa, jossa yritysten kapasiteetti olisi riittänyt itsenäisten tarjousten tekemiseen.

TARJOUSTEN KÄSITTELY
Ennen tarjousten vertailua arvioidaan, täyttävätkö tarjoajat tarjouspyynnössä asetetut
soveltuvuusvaatimukset. Tarjoajien alustava soveltuvuuden tarkastaminen tehdään
tarjouksessa annettujen tietojen sekä tarjoajilta mahdollisesti pyydettävien selvitysten
perusteella. Tarjouskilpailusta suljetaan tarjoaja, joka ei täytä asetettuja
soveltuvuusvaatimuksia.

Tarjouskilpailusta suljetaan tarjoaja, jota rasittaa hankintalain 80 §:n mukainen
poissulkemisperuste. Tarjouskilpailun ulkopuolelle voidaan sulkea tarjoaja, jota koskee hankintalain 81 §:ssä tarkoitettu muu poissulkemisperuste.

Hankintayksikkö tarkastaa ESPD:llä annetut tiedot viranomaisrekistereistä tai tarvittaessa vaatii tarjouskilpailun voittajalta/voittajilta soveltuvuusvaatimusten täyttämiseen liittyvät selvitykset. Lisäksi voittajalta/voittajilta vaaditaan rikosrekisteriotteet edellä mainittujen pakollisten poissulkuperusteiden selvittämiseksi.

Tarjottujen tavaroiden ja palveluiden on oltava tarjouspyynnössä ja sen liitteissä asetettujen vaatimusten mukaisia. Tarjoajan on vastattava kaikkiin kysymyksiin ja liitettävä tarjoukseensa kaikki pyydetyt selvitykset. Tarjouskilpailusta suljetaan pois ne tarjoukset, jotka eivät ole tarjouspyynnön tai tarjousmenettelyn ehtojen mukaisia.

Tarjousten vertailu tehdään kohdissa "Hankinnan kohteen kriteerit" ja "Päätöksenteon perusteet" kuvatulla tavalla.

Jos osallistumishakemuksessa tai tarjouksessa olevat tiedot tai asiakirjat ovat puutteellisia tai taikka jotkut asiakirjat tai tiedot puuttuvat, hankintayksiköllä on oikeus, mutta ei velvollisuutta, pyytää tarjoajaa selventämään tai täydentämään tietoja tai asiakirjoja hankintayksikön asettamassa määräajassa.
Hankinnan kohteena on Veikkauksen peliautomaattien maksupäätteet ja maksupäätteisiin liittyvät palvelut. Peliautomaattien maksupäätteet mahdollistavat korttimaksamisen ja tunnistautumisen Veikkauksen peliautomaateissa. 

Hankintakokonaisuus sisältää seuraavat osa-alueet:
- Toimittajalta hankittavia maksupäätteitä asennettavaksi uusiin peliautomaatteihin
- Toimittajalta hankittavien maksupäätteiden ohjelmistojen latauspalvelua maksupäätteiden elinkaaren ajalle
- Toimittajalta hankittavien maksupäätteiden huolto- ja ylläpitopalvelua maksupäätteiden elinkaaren ajalle
- Maksupäätteisiin liittyviä kehityspalveluja.

Hankinnan kohde on kuvattu tarkemmin tarjouspyynnössä ja sen liitteissä.


Winner: Verifone Finland Oy
Award value: 250000
Number of bids: 2